b'\n_START_ARTICLE_\nBlagovestnika Slovanov\n_START_SECTION_\nVsebina\n_START_PARAGRAPH_\nZgodba se dogaja v 9. stoletju v Solunu. Pri\xc4\x8dne se z otro\xc5\xa1tvom Konstantina, Metodovega brata. Otro\xc5\xa1tvo opisuje prigode Konstantina in njegovega zvestega prijatelja Klimenta. Konstantin je posku\xc5\xa1al dose\xc4\x8di najvi\xc5\xa1jo modrost, zato se je u\xc4\x8dil in prebiral knjige dneve in no\xc4\x8di. Oznanjal je tudi vero Slovanom, ki so \xc5\xbeiveli v okolici. Pri sedemnajstih letih se mu je izpolnila velika \xc5\xbeelja: prestopil je mestna vrata Carigrada kot u\xc4\x8denec. Tam je \xc5\xbeivel in se \xc5\xa1olal pod okriljem prijatelja pokojnega o\xc4\x8deta, Teoktisa. V tem \xc4\x8dasu je vladala kraljica Teodora, ki je bila razumevajo\xc4\x8da do samih u\xc4\x8denjakov kot do vere. Konstantina so ve\xc4\x8dkrat poslali na diplomatska pogajanja z drugimi ljudstvi, ki jih je tudi uspe\xc5\xa1no re\xc5\xa1il. Zaradi psihi\xc4\x8dne utrujenosti se je Konstantin umaknil v samostan, kjer je slu\xc5\xbeboval njegov brat Metod. Skupaj sta pridobila veliko \xc5\xa1tevilo zvestih u\xc4\x8dencev, ter za\xc4\x8dela pisati Slovanske pismenke za u\xc4\x8denje Slovanov. Po zastavljenem cilju so se odpravili na pot, kjer so se dogajali tudi \xc4\x8dude\xc5\xbei. Ljudje so pri\xc4\x8deli slaviti Konstantina ter se pod vodstvom njega, Metoda ter u\xc4\x8dencev pri\xc4\x8deli mno\xc5\xbei\xc4\x8dno pokristjanjevati. Ko so prispeli do Moravske pa so se pri\xc4\x8dele stvari zapletati. Konstantin je bil vedno \xc5\xa1ibkej\xc5\xa1i, Metod je pristal v je\xc4\x8di. Konstantina so Slovani oklicali za Cirila, ter njega in Metoda slavili kot svetnika. Slovanom sta prinesla pismenost, raz\xc5\xa1irila sta jim obzorja in jim vrnila vero v ljudi, Boga ter samih sebe. \xc4\x8ceprav je delo Blagovestnika Slovanov zgodovinski roman vsebuje predvsem prepri\xc4\x8danje v Boga in \xc5\xa1irjenje kr\xc5\xa1\xc4\x8danske vere. Spoznamo stvari ter do\xc5\xbeivljanja \xc5\xa1iritve vere in predanost ljudi, ki so se trudili, da bi bili Slovani pismeni. Preko knjige vidimo tudi vpliv Carigrada ter njegovega dvora na svet.'